Vlado Bučkovski
<s>Vlado Bučkovski (rođen 2. decembra 1962. u Skoplju) je bivši premijer Republike Makedonije.</s><s>Za premijera je izabran od strane Makedonske skupštine 15. decembra 2004.</s><s>Bučkovski je takođe predsednik SDSM-a.</s>

<s>Vlado Bučkovski je diplomirao na Pravnom fakultetu 1986. godine, a magistrirao 1992.</s><s>Godine 1998. je doktorirao na temu „Rimsko i savremeno založno pravo“.</s>

<s>Od 1987. do 1988. godine radio je kao stručan saradnik Skupštine Republike Makedonije.</s><s>U periodu od 1988. do 2002. godine je radio kao nastavnik, saradnik, mlađi asistent i asistent na Pravnom fakultetu u Skoplju.</s><s>Godine 1998. je izabran za docenta rimskog prava.</s><s>Za vanrednog profesora je izabran 2003.</s><s>U periodu od 1998. do 2000. godine Bučkovski je bio član Državne izborne komisije, a od 2000. do 2001. godine je bio predsednik Skupštine grada Skoplje.</s>

<s>U periodu od 13. maja do 26. novembra 2001. godine bio je ministar odbrane u koalicionoj vladi.</s>

<s>Od 1. novembra 2002. godine Bučkovski je bio član Vlade Republike Makedonije, u kojoj je vršio funkciju ministra odbrane.</s><s>Na ovoj funkciji je bio do novembra 2001.</s>

<s>Od novembra 2002. do decembra 2004. ponovo je bio na funkciji ministra odbrane u vladi Branka Crvenkovskog.</s>

<s>Predsednik pravnog saveta Vlade postao je 15. septembra 2003. godine.</s>

<s>26. novembra 2004. je izbran za lidera SDSM.</s><s>Istog dana mu je poveren mandat da formira novu Vladu po ostavci prethodnog premijera Harija Kostova.</s>

<s>Vlado Bučkovski je 15. decembra 2004. izabran za predsednika Vlade Republike Makedonije.</s>

<s>Premijeri Makedonije
Makedonski političari
Pravnici
Biografije, Skoplje</s>

